Inspectoratul pentru Situații de Urgență informează că pe Drumul Județean 503, pe raza localității Drajna, un autobuz s-a răsturnat. Din primele informații, în autobuz se aflau 39 de persoane. La nivelul județului Călărași a fost activat Planul Roșu de Intervenție.

O tornadă de dimensiuni apreciabile a fost filmată de mai mulţi şoferi în apropriere de Drajna, Dragalina și Ciulnița, județul Călărași , conform Digi24.

Raed Arafat a confirmat pentru Digi24 că autocarul a fost răsturnat din cauza fenomenului meteo (tornada).

Update: „Avem opt persoane care au ajuns la spitalul din Slobozia, dar niciuna nu prezintă probleme grave. În mai multe localități există acoperișuri care au fost luate, dar fără victime.”, a declarat Raed Arafat, la Digi24.

Update: 12 persoane au primit asistența medicală la fața locului, iar patru dintre acestea au fost transportate la UPU Slobozia pentru investigații suplimentare.

Update: Prefectul județului Călărași a declarat pentru Antena 3 că mai multe case au rămas fără acoperiș. Primarul din Dragalina a completat: „Situația nu e deloc plăcută. Avem până la această oră 10 gospodării afectate, cu acoperișul afectat în proporție de 90%”.

Update: Din primele informații, doar patru persoane au avut nevoie de îngrijiri medicale, anunță ISU.

„Spre locul incidentului, au fost dislocate de la ISU Ialomița două ambulanțe SMURD, o descarcerare grea și o autospecială pentru transport victime multiple. În sprijinul forțelor care intervin la fața locului, s-au deplasat și trei ambulanțe ale serviciului județean de ambulanță.

Din informațiile primite până la acest moment, doar patru dintre ocupanții aflați la fața locului au nevoie de îngrijiri medicale”.

Asa s-a vazut de pe A2 tornada produsa in urma cu cateva minute la vreo 100 km de Bucuresti… Ploua cumplit acum pe A2… Gepostet von Kolbay Gabriel am Dienstag, 30. April 2019

Crazy Tornado / Landspout in Drajna, Calarasi, Romania – April 30, 2019 OMGRomania – April 30, 2019Crazy Tornado / Landspout in Drajna, Calarasi few minutes agoVideo credit : Mircea SurcelThanks for report Gepostet von Cyclone Of Rhodes am Dienstag, 30. April 2019

Comunicat ISU:

Călărași, pe DJ 503, raza localității Drajna, un autobuz s-a răsturnat.

Din primele informații ar fi vorba de 39 pasageri, cu posibil 3 victime. Misiunea este în dinamică.

La nivelul ISU Călărași s-a activat Planul Roșu de Intervenție. Având în vedere zona de producere apropiată de județul Ialomița, au fost prealertate echipaje medicale și din județul Ialomița.